Hvis du er i tvivl om hvor meget isolering du har under gulvet, så kan du kigge på dine tegninger af huset. Hvis du ikke har tegningerne, så kan du være heldig at du kan finde dem på nettet. Kig f.eks. på https://www.weblager.dk og https://www.filarkiv.dk/, hvor du finder gamle plantegninger. Er din kommune ikke en del af en af disse tjenester, bliver du nød til at møde op på kommunen og få udleveret dine dokumenter.
Du kan selvfølgelig også bare benytte dig af en lidt mere lavpraktisk løsning, nemlig at fjerne et gulvbræt og tage et kig under gulvet (Hvis det er muligt).